SAT ได้เวลาสอย! รับอุตสาหกรรมรถยนต์ฟื้นตัว แนะซื้อเป้า 23.75 บาท
บล.เอเอสแอล ระบุในบทวิเคราะห์วันนี้(25เม.ย.)ว่า บริษัท …
25 เม.ย. 2561

บล.เอเอสแอล ระบุในบทวิเคราะห์วันนี้(25เม.ย.)ว่า บริษัท สมบูรณ์ แอ๊ดวานซ์ เทคโนโลยี จำกัด (มหาชน)หรือ SAT แนวโน้มอุตสาหกรรมยานยนต์ฟื้นตัวจากตัวเลขการผลิตรถยนต์ เดือน ก.พ. ที่ปรับเพิ่มกว่า 15% เทียบช่วงเดียวันของปีก่อน เป็นการเพิ่มขึ้นอย่างต่อเนื่องจากปลายปี 60 รวมไปถึงตัวเลขการส่งออกรถยนต์ไทย ก.พ. เติบโต 4% เทียบช่วงเดียวันของปีก่อน
โดยมีมุมมองเชิงบวกต่อผลประกอบในปี 61 จากการ Synergy จากการร่วมทุนกับ บริษัท มูเบ เอ็นจิเนียนิง เอจี ซึ่งจะช่วยควบคุมต้นทุนการผลิตได้อย่างต่อเนื่อง ขณะที่Downside จำกัด หลังราคาปรับลดมาจากจุดสูงสุด ณ ปลายปีที่แล้ว ประมาณ 15%แนะนำ “ซื้อ” ปัจจุบัน PER 11.0x มูลค่าเหมาะสมเฉลี่ย 23.75 บาท และคาดอัตราเงินปันผลที่ 4.3% (IAA Consensus)